作者：方味道
词牌/韵律：庄椿岁・水龙吟

paragraphs: 纶巾少驻家山，北窗睡觉南薰起。
黄庭细看，长生秘诀，神仙奇趣。
奈此苍生，愿苏炎熟，仰为霖雨。
趁丹心未老，将整顿乾坤，手为经理。
好是今年庆事。
抱奇孙、一门佳气。
蓬山振佩，麟符重锡，褒纶新美。
玉树参庭，桂枝分种，香浮兰芷。
看他年、接武三槐，长是伴、庄椿岁。